Zaštita intelektualnog vlasništva – TIPS & TRICKS
2023-04-05 10:00 (Europe/Zagreb)
Intelektualno vlasništvo je nematerijalna imovina čije uspješno iskorištavanje može biti vrijedan temelj ili doprinos poslovanju svakog poduzetnika, neovisno o tome radi li se o početniku ili već etabliranom, iskusnom i uspješnom poduzetniku.
Zaštitu intelektualnog vlasništva poduzetnici često u poslovanju zanemaruju i percipiraju kao nešto nepotrebno, skupo i kompleksno. Svakim danom je za većinu poduzetnika iz različitih gospodarskih grana sve važnija prisutnost na digitalnom tržištu, u kojim okolnostima nastaje potreba za isticanjem vlastitih proizvoda i usluga u nastojanju da budu jedinstveni, različiti i zanimljivi njihovim kupcima i korisnicima, no pritom bi trebali voditi računa kako spriječiti ostale poduzetnike i konkurenciju da ih „kopiraju“.
U prvom dijelu seminara jednostavno će se prikazati sve vrsta prava intelektualnog vlasništva, kako nastaju te koja prava daju njihovim nositeljima te kako im to može pomoći u poslovanju.
U drugom dijelu seminara prikazat će se nekoliko primjera iz prakse u kojima je došlo do povrede prava intelektualnog vlasništva poduzetnika, kao i primjera kada najčešće nastaju povrede tuđih prava intelektualnog vlasništva i koje su posljedice toga.
Treći dio seminara namijenjen je upoznavanju sudionika s mogućnostima zaštite pojedinih prava intelektualnog vlasništva, što je često uvjet za prijavu na natječaje iz programa i fondova EU ili druge oblike sufinanciranja i kreditiranja, kao i troškovima takve zaštite.
Dodatno će se predstaviti osnovne informacije o programu u okviru inicijative „Ideas Powered for Business” za dodjelu bespovratnih sredstava malim i srednjim poduzetnicima (MSP) iz EU-a koju provodi Ured Europske unije za intelektualno vlasništvo (EUIPO), a namijenjen je izradi, razvoju i zaštiti njihovih prava intelektualnog vlasništva.
Seminar je namijenjen mikro, malim i srednjim poduzetnicima.
Više infomacija na sljedećoj poveznici.

Bespovratna sredstva za financiranje zaštite intelektualnog vlasništva
2023-04-11 11:00
STEP RI znanstveno-tehnologijski park Sveučilišta u Rijeci kao partner u Europskoj poduzetničkoj mreži (EEN) poziva sve zainteresirane da se prijave na virtualni info dan – Bespovratna sredstva za financiranje zaštite intelektualnog vlasništva.
U današnje doba digitalnog poslovanja pristup tuđim informacijama je lako dostupan. Zbog toga je zaštita intelektualnog vlasništva postala jedini zakoniti način da poduzetnici zaštite svoje ideje, djela, proizvode ili usluge.
Primjere takvih djela nalazimo u različitim oblicima grafičkog dizajna na ambalaži, dizajnu proizvoda, tekstovima na web stranicama, uputstvima, mehanizmima djelovanja u proizvodima i drugdje.
Na info danu će biti prezentiran program bespovratnih sredstava u okviru „Ideas Powered for Business“ osmišljen kako bi se malim i srednjim poduzećima sufinancirala zaštita intelektualnog vlasništva – žiga, dizajna i patenata.
Program uključuje mogućnost sufinanciranja pred-dijagnostičkih usluga (IP Scan) kojima poduzeća dobiju uvid u potencijalne koristi koje bi im donijela zaštita njihovog intelektualnog vlasništva.
Bespovratna sredstva se dodjeljuju kroz sustav vaučera, a poziv je otvoren do kraja 2023. godine ili do iskorištenja sredstava.
Program bespovratnih sredstava je financiran iz Fonda za mala i srednja poduzeća (SME Fund) pokrenutog u okviru inicijative „Ideas Powered for Business“ koju provodi Ured Europske unije za intelektualno vlasništvo (EUIPO).
Cilj info dana je upoznati poduzetnike sa sadržajem javnog poziva kako bi mogli procijeniti jesu li kandidati za navedena sredstva.
Seminar je namijenjen malim i srednjim poduzećima.
Više informacija na sljedećoj poveznici.

Webinar: Prekogranično pružanje usluga i poslovna aktivnost u Njemačkoj
2023-04-12 09:15
Želite li saznati više o pravnim aspektima započinjanja poduzetničke aktivnosti u Njemačkoj? Zanima vas regulativa vezana uz izaslanje radnika u Njemačku? Na koji se način regulira prekogranično pružanje usluga? Jeste li obveznik plaćanja SOKA-Bau fondu? Želite li proširiti svoje poslovanje i otvoriti tvrtku ili podružnicu u Njemačkoj?
S obzirom na veliki interes hrvatskih tvrtki za poslovanje u Njemačkoj i prekogranično pružanje usluga, Hrvatska gospodarska komora u suradnji s EEN – Europskom poduzetničkom mrežom i HWK – Obrtničkom komorom Münchena i Gornje Bavarske organizira online edukaciju za članice koja će se održati 12. travnja s početkom u 11 sati putem aplikacije Microsoft Teams.
Na edukaciji će se govoriti o poslovanju na jednom od najznačajnijih tržišta za hrvatske tvrtke.
Prijava:-putem online obrasca-rok za prijavu sudionika: utorak, 11. travnja 2023. do 12 sati-poveznicu za sudjelovanje na webinaru dobiti ćete naknadno (na e-adresu koju ispunite na prijavi)
Broj sudionika je ograničen, a edukacija je namijenjena članicama koje plaćaju članarinu HGK i uključena je u njihov paket usluga.
Više pročitajte na sljedećoj poveznici.

Horizon IP Scan: Kako do besplatnog savjetovanja za bolje upravljanje intelektualnim vlasništvom?
2023-04-14 10:00
Rezervirajte petak u 10 za prvu u nizu besplatnih radionica u sklopu Mjeseca intelektualnog vlasništva na Sveučilištu u Splitu.
“Horizon IP Scan: Kako do besplatnog savjetovanja za bolje upravljanje intelektualnim vlasništvom?” s fokusom na strateško upravljanje te korištenje intelektualnog vlasništva će održati Nikola Balić, voditelj Odjela za znanost i inovacije i dugogodišnji IP Helpdesk ambasador.
Predavanje će se održati u online te se registrirajte odmah putem poveznice.

Pitch trening za sudionike iz zemalja širenja
2023-04-27 14:00
Pitch trening za sudionike iz zemalja širenja12.04.2023. SEREN5, službeni Klaster 3 NCP projekt, organizira Pitch trening sesiju, online, kako bi podržao zainteresirane sudionike iz widening zemalja da usavrše svoj pitching (kratko izlaganje) kako bi bolje predstavili svoju stručnost i iskustva te privukli članove u svoj projektni konzorcij.
Ako dolazite iz widening zemlje, i namjeravate se prijaviti za predstojeće pozive u klasteru 3 Civilna sigurnost za društvo u tekućoj godini, ispunite obrazac i registrirajte se.
Navedeno događanje održat će se 27. travnja 2023. u 14 sati.

Međunarodni B2B susreti na Mostarskom sajmu
2023-05-02 09:18
Hrvatska gospodarska komora sa INTERA Tehnološki park Mostar uz potporu Europske poduzetničke mreže, organizira B2B sastanke. Događanje se održava u sklopu sajma u Mostaru 2.- 3. svibnja u pitanju je hibridni (onsite + online) tip događaja u kombinaciji poslovne konferencije i B2B razgovora.
Kratkom registracijom na B2B platformi izradite svoj poslovni profil i dogovorite sastanak s Vama interesantnim gospodarstvenicima. Sudjelovanje na ovim B2B susretima je besplatno, a potvrđena registracija je istovremeno i ulaznica na Mostarski sajam.
Registrirati se možete na linku https://b2b-mostar-fair-2023.b2match.io/

Turizam svjetskih mora – značaj edukacije u razvoju potrebnih kompetencija
2023-05-04 18:00
Regionalni centar kompetentnosti Ugostiteljske škole Opatija sa svojim partnerima, STEP RI d.o.o., FMTU – Fakultetom za menadžment u turizmu i ugostiteljstvu i Udrugom diplomiranih studenata FMTU, poziva vas na Meetup „Turizam svjetskih mora – značaj edukacije u razvoju potrebnih kompetencija“.
Stjepan Žužić, krčki kapetan na Oceania Cruises, kruzing tvrtki koja je poznata po svom sofisticiranom pristupu putovanjima, ispričat će nam svoj put od časnika broda zaduženog za osoblje do kapetana. Govorit će nam o značaju i ulozi posade na brodu te će se osvrnuti na ulogu edukacije u razvoju kompetencija za suvremeno tržište rada te na što bi se trebalo fokusirati u narednom razdoblju s obzirom na današnje potrebe i buduće trendove.
Meetup je namijenjen svima koji se žele upoznati s pričom kapetana Žužića. Dio je programa rada HUBa koji djeluje u sklopu Regionalnog centra kompetentnosti Ugostiteljske škole Opatija.
Meetup se provodi u sklopu projekta „RCK RECEPT– Regionalni centar profesija u turizmu“ koji je usmjeren na inovativne metode poučavanja, osposobljavanja i usavršavanja temeljenih na radu te povezivanju obrazovnog, javnog, privatnog i civilnog sektora u svrhu kvalitetnijeg stjecanja znanja i kompetencija njegovih korisnika za tržište rada.
Više informacija na sljedećoj poveznici.

Digitalisation in Agri-food
2023-05-10 10:00
Zanima li vas tema digitalizacije u poljoprivredi? Želite li znati koja rješenja nude odabrane IT tvrtke iz regije? Pridružite nam se na online događaju WB++ (Western Balkans +Slovenija +Hrvatska) “Digitalisation in Agri-food” i saznajte što kompanije u regiji trenutno nude.
Zabilježite datum – 10. svibnja 2023. od 10 do 12:00 online
Događanje je besplatno uz prethodnu prijavu putem linka.
Zašto sudjelovati?
-Prilika da čujete digitalna rješenja iz regije koja mogu biti korisna za vaš posao,-Upoznajte tvrtke iz regije,-Networkajte,-Pronađite buduće partnere za svoj posao,-Saznajte kako vam Enterprise Europe Network (EEN) i FINNO platforma mogu pomoći u razvoju vašeg poslovanja.
Događanje WB++ zajednička je inicijativa partnera iz zemalja zapadnog Balkana (+Slovenija +Hrvatska) s ciljem povezivanja tvrtki i jačanja partnerstva i povezivanja u regiji.
Enterprise Europe Network mreža sastavljena je od gotovo 600 partnerskih organizacija i institucija, pruža odlične kontakte i poveznice u 54 zemlje te povezuje preko 3.000 stručnjaka iz različitih područja na lokalnoj i internacionalnoj razini. Putem platforme FINNO nude se besplatne usluge savjetovanja za izvore financiranja za inovacije, internacionalizaciju poslovanja i rast poslovanja.
Na prvom WB++ događanju ‘Digitalisation in Tourism’ 10 tvrtki iz regije predstavljalo je svoje proizvode i usluge pred gotovo 100 sudionika, a kako je prošlo možete vidjeti na Youtube-u.

Tehnike za stvaranje konkurentnih proizvoda i usluga
2023-05-11 10:00
Pozivamo vas na seminar Tehnike za stvaranje konkurentnih proizvoda i usluga
Četvrtak, 11. svibnja 2023. od 10:00 do 12:00 sati
Na današnjem brzo rastućem tržištu, gdje iz dana u dan raste ponuda novih proizvoda, nastaju nova poduzeća i generiraju se nove ideje, više nije dovoljno samo nuditi kvalitetne proizvode i usluge. Potrebno je ponuditi nešto drugačije, privući pažnju kupaca, konkurirati na tržištu s originalnim idejama i zadržati poziciju ispred konkurencije.
Kako bi to ostvarili nužno je stvoriti sustav iskorištavanja znanja i kreativnog potencijala vlastitih zaposlenika, ali i iskorištavanja znanja i ideja iz okruženja jer je tada obim rješenja za proizvode i usluge znatno veći.
Na radionici „Tehnike za stvaranje konkurentnih proizvoda i usluga“ polaznici će imati priliku na konkretnim primjerima saznati na koji način mogu primijeniti tehnike za poticanje kreativnosti u svojem poslovanju te u budućim izazovima s kojima će se susretati.
Seminar je namijenjen vlasnicima i menadžerima poduzeća koji žele uspješnije konkurirati na tržištu vlastitim proizvodima i uslugama te ključnim osobama u proizvodnji i osobama koje rade na osmišljavanju ponuda kako bi naučenim tehnikama povećali stupanj kreativnosti u poslu.
Više informacija pronađite ovdje.

Obzor Europa: Jednokratno financiranje (Lump sum)
2023-05-11 10:00
Europska komisija najavila je Webinar o jednokratnom financiranju (Lump sum). Webinar će biti snimljen te se može pogledati i naknadno.
Webinar s temom jednokratnog financiranja u programu Obzor Europa će se održati 11. svibnja 2023., od 10:00 do 12:00.
Ovaj webinar osmišljen je za prijavitelje projektnih prijedloga koji koriste jednokratni model financiranja. Dobrodošli su i drugi sudionici projekata i ostali zainteresirani. Za sudjelovanje nije potrebna registracija. Više informacija možete naći na poveznici niže.
Lump Sum Funding in Horizon Europe: How does it work? How to write a proposal?

MURCIA FOOD B2B poslovni razgovori – hibridno
2023-05-11 11:01
U okviru Međunarodnog simpozija o prehrambenoj tehnologiji održat će se i 11. izdanje Murcia Food Brokerage Event 2023., hibridni B2B poslovni razgovori, i to:
• fizički: 11. i 12. svibnja • online: 15. i 16. svibnja
Na događanju će se predstaviti najnovije kreacije na području prehrambene tehnologije, pružajući tvrtkama iz različitih europskih zemalja izvrsnu priliku za održavanje bilateralnih sastanaka s ciljem uspostavljanja sporazuma o tehnološkoj suradnji.
Tematska područja:
• Higijensko projektiranje objekata i sigurnost hrane • Biotehnologija • Kružno gospodarstvo • Tehnologija konzerviranja. Aktivno i inteligentno pakiranje • Automatizacija i upravljanje procesima • Hidrauličke tehnologije u prehrambenom sektoru • Ponovna uporaba nusproizvoda hrane
Sudjelovanje na događanju je besplatno, a prijava sudjelovanja omogućena je putem poveznice.
Rok za prijavu je do 9. svibnja.
Organizator događanja je Regionalna razvojna agencija španjolske regije Murcia uz podršku Europske poduzetničke mreže.

Next training programme on Japanese business Culture 2023
2023-05-15 10:27
EU-Japan Centre (EEN Japan) trenutno raspisuje poziv za prijave za svoj sljedeći program obuke o japanskoj poslovnoj kulturi. Ovogodišnja obuka konačno se vratila svom fizičkom formatu, redovnom treningu koji se održava od 1987. godine.
„Pripremite se za Japan“ – 2-tjedni program obuke:

Termini treninga: 15. – 26. svibnja 2023
Rok za prijavu: četvrtak, 16. ožujka 2023
Mjesto održavanja: Tokio, Japan

Edukacija/program usmjerena je na mala i srednja poduzeća i menadžerima iz EU-a nudi jedinstvenu priliku da iskuse i razumiju kulturne i ekonomske elemente koji definiraju i objašnjavaju poslovna i tehnološka dostignuća Japana. Usmjerena je na poslovno upravljanje i sastoji se od kombinacije predavanja, studija slučaja, vježbi pregovaračkih uloga s japanskim menadžerima. Obuka može uključivati i mogućnost održavanja B2B sastanaka po mjeri.
Svrha obuke je:

steći široko razumijevanje japanskog poslovnog okruženja, poslovne prakse i osobne komunikacije u japanskom stilu kako bi pronašli načine za uspješno poslovanje kroz partnerski odnos;
postati svjestan procesa donošenja odluka unutar japanskih kompanija i stoga bolje razumjeti njihov stil pregovaranja i hijerarhiju;
davanje prilike za jačanje odnosa sa sadašnjim japanskim kupcima i olakšavanje kontakata s budućim tijekom pojedinačnih sastanaka tvrtki: online B2B

Kako bi se osigurao visok stupanj osobne pažnje, broj sudionika je ograničen. Između svih pristiglih prijava izvršit će se selekcija.
Dodatne informacije i obrazac za prijavu dostupni su ovdje: https://www.eu-japan.eu/events/get-ready-for-japan-training-programme

LEAP Summit 2023
2023-05-18 09:05
Pridružite se vodećoj zagrebačkoj multidisciplinarnoj konferenciji za mlade inovatore, poduzetnike i leadere koja se ove godine održava na Zagrebačkom velesajmu 18. i 19. svibnja 2023.
EEN Hrvatska i ove je godine suorganizator ovog događanja te ćete tijekom konferencije moći dobiti sve informacije o mreži na EEN štandu.
Najavljen je dolazak mnoštva renomiranih govornika, panelista i gostiju te predstavnika tvrtki, start-upova i freelancera koji žele ostati u toku s novitetima, kao i drugih dionika. Popis govornika dostupan je na službenim stranicama LEAP Summita, a neko od njih su: Frederik Haren, Fabrizio Gramuglio, Ashwitha Mukundan, Andrius Biceika, Luisella Giani, Dana Muntean, Vasily Kichigin…
Više informacija pronađite ovdje.
Prijave: https://leapsummit.com/apply-now/

Seminar - Prodaja rješenja
2023-05-18 09:30
Vodeći pristup prodaji složenih proizvoda i usluga Četvrtak, 18. svibnja 2023. od 9:30 do 15:30 sati
“Prodaja rješenja“ predstavlja svjetski standard osobne prodaje na zahtjevnim tržištima softwarea, projektantskih, savjetodavnih i financijskih usluga, odnosno sve B2B prodaje složenih proizvoda i usluga. Skraćuje dugotrajne kupoprodajne procese, povećava uspješnost prodaje i pogodna je za one koji nisu prodavači ili „ne vole prodavati“ – projektanti, odvjetnici, programeri, inženjeri, bankari, liječnici…
Ako klasična prodaja ne daje rezultate…
Kod proizvoda i usluga koji su „skupi“, teški za opisati, neopipljivi ili dugog i zahtjevnog ciklusa prodaje, velika je vjerojatnost da uobičajenim prodajnim postupcima ne samo da nećemo postići željene rezultate, već možemo i umanjiti šansu za uspjeh.
Nova pravila za uspjeh
„Prodaja rješenja“ revolucionarno mijenja pravila uspješne prodaje: “…ne treba odgovarati na svaki upit… nema popusta bez ustupka… samo ona/onaj s novcima je kupac… bez kontrole nema prodaje… panika (kupca) je znak uspjeha…“
Primjenom „Prodaje rješenja“ skratit ćete dugotrajne kupoprodajne procese, povećati uspješnost prodaje, ali i uštedjeti vrijeme koje trošite na manje izgledne poslove. Objektivna analiza i selekcija kupaca omogućit će vam da projekte i ponude pišete samo za izgledne kupce, realna procjena vjerojatnosti uspjeha i vrijednosti posla olakšat će vam donošenje odluke treba li odustati ili nastaviti, priprema prezentacija bit će vam lakša, a pregovaranje i zaključivanje prodaje brže i učinkovitije.
Na razini poduzeća „Prodaja rješenja“ pruža priliku za jednostavno i sustavno prenošenje znanja, iskustva i dobitnih postupaka između prodavača te edukaciju i „aktiviranje“ novih prodavača. Pored toga „Prodaja rješenja“ temeljni je prodajni pristup za upravljanje ključnim kupcima (Key Account Management) i customer-centric poslovanje.
Ako niste „pravi“ prodavač…
Seminar „Prodaja rješenja“ namijenjen je osobama zaduženim za prodaju u tvrtkama koje pružaju složene usluge ili su odgovorni za ugovaranje složenih B2B poslova, a u osnovi nisu prodavači: inženjeri, projektanti, savjetnici, programeri, odvjetnici, bankari, liječnici itd. Seminar daje alate za poboljšanja poslovnih rezultata i iskusnih prodavača i voditelja prodaja koje se temelje na osobnoj prodaji, članovima uprava zaduženim za prodaju i marketing te odgovornima za ostvarivanje prodajnih rezultata i razvoj prodajnih i marketinških aktivnosti.
Seminar je namijenjen osobama zaduženim za prodaju koje u osnovi nisu prodavači, ali i svim prodavačima, komercijalistima i osobama koje rade u prodaji poduzeća.
Više informacija i prijave na sljedećoj poveznici.

Međunarodni B2B sastanci na 8. EUSAIR FORUMU 2023
2023-05-23 10:46
Pridružite se međunarodnim B2B sastancima na 8. EUSAIR FORUMU 2023!
Proširite svoje poslovanje i ostvarite nove kontakte u sektorima poput IKT-a, energetike, proizvodnje, poljoprivrede, prehrambene industrije, strojarstva, transporta, pomorstva i maloprodaje. Sudjelujte u zajedničkom pristupu izazovima i potencijalima Jadransko-jonske regije, uključujući plavi rast, održivi turizam, zaštitu okoliša i društveni razvoj.
Ovo besplatno događanje važno je na regionalnoj razini jer se putem njega možete povezati s malim i srednjim poduzetnicima, istraživačkim institucijama i organizacijama iz 9 EUSAIR zemalja (Hrvatska, Grčka, Slovenija, Italija, Albanija, BiH, Crna Gora, Srbija, Sjeverna Makedonija i San Marino) te razmijeniti ideje o novim poslovnim, istraživačkim i tehnološkim pothvatima.
Kada: 23. – 24. svibnja
Gdje: Sarajevo i online (putem B2Match platforme)
Otkrijte nove proizvode, upoznajte potencijalne partnere i budite korak ispred industrijskih trendova. Ne propustite ovu vrijednu priliku za umrežavanje!
Ključni datumi: • Registrirajte se za sudjelovanje do 23. svibnja • Dogovarajte svoje B2B sastanke između 5. i 24. svibnja • Internacionalni poslovni sastanci održat će se 23. i 24. svibnja
Pridružite nam se na 8. EUSAIR FORUMU 2023 te ostvarite plodnu poslovnu suradnju!

Kako pripremiti i voditi uspješnu crowdfunding kampanju
2023-05-25 11:00
Četvrtak, 25. svibnja 2023. od 11:00 do 15:00 sati
Tijekom crowdfunding kampanja, projekti, proizvodi, organizacije i poduzeća javno se prezentiraju. Na taj se način zainteresiranima omogućuje da transparetno iskažu interes za ulaganjem u predstavljeno.
Crowdfunding je vrlo popularan način financiranja koji, osim novčane koristi, može rezultirati i ostalim benefitima poput testiranja tržišta i marketinškim inicijativama. Prema posljednjim podacima, godišnje se kroz crowdfunding investira više od 30 milijardi dolara.
Tijekom seminara će se govoriti o fazama pripreme za kampanju, načinima vođenja kampanje te aktivnostima koje slijede nakon uspješne kampanje.
Cilj seminara je predstaviti polaznicima način na koji mogu pripremiti i provesti uspješnu crowdfunding kampanju. Seminar će dijelom biti održan na hrvatskom, a dijelom na engleskom jeziku.
Seminar je namijenjen svima koji žele naučiti nešto više o crowdfundingu te onima koji imaju ideju za crowdfunding kampanju koju bi bili spremni i predstaviti.
Više informacija na sljedećoj poveznici.

B2B poslovni razgovori u okviru 9. konferencije SEE Automotive - Connect & Supply
2023-05-31 11:54
U okviru 9. konferencija SEE Automotive – Connect & Supply, održat će se B2B poslovni razgovori, 31. svibnja 2023. godine, u Beogradu, Srbija.
Cilj dvodnevne konferencije je povezati OEM proizvođače, TIER 1 i 2 proizvodne tvrtke i relevantne javne institucije kako bi se dodatno pomoglo razvoju automobilske industrije u regiji Jugoistočne Europe.
Organizacijom B2B sastanaka želi se povećati umrežavanje tvrtki iz područja automobilske industrije, omogućiti razmjena stavova o novim tehnologijama i inovativnim rješenjima u ovom području te potaknuti uspostavljanje poslovne suradnje s novim dobavljačima i kupcima.
Ključne teme konferencije:
– Buduća perspektiva regionalne i globalne automobilske industrije– Stavovi OEM-a i Tier 1 dobavljača– Budućnost strategija lanca opskrbe– Pristup novim načinima financiranja– Strategije za jaču automobilsku budućnost– “Zeleno” je novo normalno: suočavanje sa strategijama “zelene” mobilnosti, dekarbonizacijom i ESG-om– E-mobilnost kao središnja tema za buduće strategije: industrija e-vozila, baterije, AutoTech– Kako postati dobavljač OEM-a, regionalnih i globalnih TIER 1 korporacija
Domaćin konferencije 30. i 31. svibnja, je Srpski automobilski klaster – AC Srbija, a više informacija o događanju i uvjetima sudjelovanja dostupno je putem poveznice.
Sudjelovanje na B2B razgovorima je besplatno, a registracija sudjelovanja je putem poveznice.
Rok za prijavu je 31. svibnja.
Organizator B2B razgovora je Razvojna agencija Srbije uz podršku EEN mreže u kojoj je i HGK kao koordinator Europske poduzetničke mreže Hrvatska.

X. Međunarodno savjetovanje zaštite na radu u regiji „Alpe – Jadran“
2023-06-01 10:48
Za sigurnu i zdravu budućnost na radu! Opatija, 1. – 2. lipnja 2023.
ZAŠTO SUDJELOVATI?
Događaj godine!
Savjetovanje o zaštiti na radu u regiji Alpe – Jadran je događaj godine. Pruža jedinstvenu priliku za razmjenu znanja, prakse i iskustva između sudionika triju europskih zemalja s ciljem promicanja sigurnosti i zdravlja na radu
Tržišni izazovi
U kontekstu gospodarskog, tehnološkog, digitalnog i društvenog razvoja te demografskih kretanja, novih oblika i uvjeta rada, prevencija rizika te zaštita ljudi na radnom mjestu predstavlja značajan izazov
Jubilarno savjetovanje
Savjetovanje u regiji Alpe – Jadran otvara svoja vrata svake druge godine, a svaki put je druga zemlja domaćin. Ove godine savjetovanje će obilježiti svoju desetu obljetnicu te dvadesetu obljetnicu kontinuirane suradnje ključnih sudionika u području zaštite na radu iz Hrvatske, Austrije i Slovenije
Program
Program savjetovanja obuhvaća širok raspon najvažnijih tema o sigurnosti i zdravlju na radu, nudi renomirane izlagatelje i interaktivne dijaloge, neposredne susrete i umrežavanje za razvoj znanja; strateških i praktičnih ideja koje se mogu odmah praktično primjeniti
Poslovne prilike
Savjetovanje predstavlja jedinstvenu priliku za upoznavanje dobre prakse za sve stručnjake zaštite na radu, poslodavce, njhove ovlaštenike, povjerenike radnika za zaštitu na radu te članove Odbora za ZNR, koordinatore ZNR, sindikate, zdravstvene djelatnike iz područja medicine rada i psihologije, rukovoditelje ljudskih resursa, pravne stručnjake, ovlaštene tvrtke za ZNR, profesionalce iz javne uprave, inspektore za zaštitu na radu, osiguranja i socijalne sigurnosti, medija, kao i sve zainteresirane za razvoj i unapređivanje sigurnosti i zdravlja na radu iz regija s područja Alpe-Jadran i susjednih zemalja
Certifikat
Svi sudionici dobivaju potvrdu a sudionici iz Hrvatske ulaze u konkurenciju za prestižno priznanje!
Više informacija na sljedećoj poveznici.

Poslovni susreti s tvrtkama iz njemačke pokrajine Turingije
2023-06-05 09:30
U sklopu projekta EEN – Europske poduzetničke mreže, a u organizaciji Industrijske i trgovinske komore Erfurt iz Turingije i partnera, planirani su poslovni susreti s njemačkim tvrtkama iz predmetne pokrajine, koji se održavaju 5. lipnja u hotelu Dubrovnik u Zagrebu, Ljudevita Gaja 1, s početkom u 9.30 sati.
Zagreb je dio trodnevne turneje njemačkih tvrtki zainteresiranih za suradnju u metaloprerađivačkoj industriji, IT sektoru, OIE, digitalizaciji te poljoprivrednoj i prehrambenoj industriji. Ključne teme susreta bit će pronalazak dobavljača ili kooperacijskih partnerima, ali i potencijali nearshoringa te tema kvalificiranih radnika.
Tvrtke iz Turingije pratit će predstavnici Državne razvojne agencije Turingije i Industrijske i trgovinske komore Erfurt. Profili tvrtki zainteresiranih za poslovne susrete uz istaknuti interes za suradnju nalaze se u pratećim materijalima, kao i program susreta.
Sudjelovanje na događanju je besplatno, a krajnji rok prijave je 1. lipnja 2023. Prijava za sudjelovanje je direktno putem web stranice organizatora: https://www.goduni.de/registration-1

Europe Direct i Enterprise Europe Network – mjesta besplatne podrške za građane i poduzetnike
2023-06-12 10:00
Želite saznati informacije o mogućnostima i prednostima koje su na raspolaganju građanima država članica EU? Mali ste poduzetnik i želite proširiti svoje poslovanje i plasirati se na europsko tržište? Tražite nove dobavljače ili partnere za EU projekte? Trebate savjet i podršku vezano uz pitanja digitalizacije, zaštite intelektualnog vlasništva ili komercijalizacije inovacija?
Pozivamo vas da dođete na predstavljanje projekata Enterprise Europe Network (EEN) i Europe Direct koje će se održati u ponedjeljak 12. lipnja 2023. godine s početkom u 10:00 sati u prostorima ABC-a (Adriatic Business Centre) Šibenik.
Enterprise Europe Network je mreža koja okuplja gotovo 600 partnerskih organizacija i institucija u više od 60 zemalja svijeta. Ova mreža pruža usluge povezivanja i podršku gospodarstvenicima kako bi maksimalno iskoristili mogućnosti Europske unije i jedinstvenog europskog tržišta.
To znači da putem EEN mreže poduzetnici mogu na kvalitetan i jednostavan način pronaći poslovne partnere za plasman svojih proizvoda, usluga, znanja i tehnologije u EU, ali i na drugim velikim tržištima diljem svijeta. Osim partnera za distribuciju, moguće je pronaći i partnere za zajedničke nastupe na trećim tržištima, dobavljače sirovina, tehnologije i opreme te partnere za EU projekte.
Europe Direct je informacijski centar čiji je cilj različitim aktivnostima približiti Europu građanstvu. ABC Šibenik kao centar Šibensko-kninske županije pruža potporu u neposrednom protoku informacija vezanih za mogućnosti i prednosti koje su na raspolaganju lokalnom stanovništvu Šibensko-kninske županije.
Organizatori ovog događanja su Razvojna agencija Šibensko-kninske županije, član Europe Directa Šibensko-kninske županije i Ured za transfer tehnologije Sveučilišta u Splitu, nositelj Europske poduzetničke mreže na području južne Hrvatske.
PROGRAM

10:00 sati
Pozdravne riječi · Mira Lepur, ravnateljica Razvojne agencija Šibensko-kninske županije

10:05 sati
Predstavljanje Europe Directa · Mira Lepur, ravnateljica Razvojne agencija Šibensko-kninske županije

10:20 sati
O Enterprise Europe Networku (EEN) · Ivana Vuka, voditeljica ureda za transfer tehnologije Sveučilišta u Splitu Besplatne usluge EENa Kako izraditi vlastiti profil za bazu POSLOVNE ili TEHNOLOŠKE suradnje?

11:05 sati
Pitanja i odgovori

Prijaviti se možete na poveznici – https://forms.gle/75FXCyaFDVwc46yg7
U nadi da ćete nam se pridružiti na ovom zanimljivom događaju, srdačno vas pozdravljamo.

Info dan Europskog inovacijskog vijeća (EIC)
2023-06-13 08:29
Hrvatska agencija za malo gospodarstvo, inovacije i investicije (HAMAG-BICRO) poziva Vas na Info dan Europskog inovacijskog vijeća (EIC), u sklopu programa OBZOR EUROPA, koji pruža podršku vrhunskim inovatorima, poduzetnicima i malim tvrtkama, koji će se održati u 13. lipnja 2023. u Šibeniku, Hoteli Solaris 86 (Convention centre).
Primarni cilj Info dana je omogućiti inovativnim tvrtkama, istraživačkim organizacijama, sveučilištima, malim i srednjim poduzećima te potencijalnim investitorima kako razviti poslovanje a sve u cilju poticanja europskog gospodarskog razvoja realizacijom inovativnih i vizionarskih ideja na tržištu.
Tim instrumentom putem programa OBZOR EUROPA, Europska Komisija (EK) pruža podršku poduzetnicima s velikim potencijalom u razvoju inovacija koje imaju utjecaj na oblikovanje novih tržišta i generiranje radnih mjesta, rasta i prosperiteta u Europi.
Naglasak EIC info dana će biti na zemljama proširenja (Widening Countries) kako bi se poboljšalo njihovo sudjelovanje i uspješnost njihovih prijava na ovaj instrument OBZORA EUROPA.
Kako bi se to postiglo, na Info danu prisustvovati će članovi EIC odbora, a svoja izlaganja imat će i predstavnici Europske komisije, hrvatski predstavnici inovativnih poduzeća kao i predstavnici državnih tijela, uključenih u program OBZOR EUROPA.
Sudjelovanje na info danu je besplatno, uz obaveznu prijavu putem poveznice.

HGK Konferencija o internacionalizaciji 2023.
2023-06-15 13:36
Pridružite nam se na konferenciji Internacionalizacija: Novo gospodarsko okruženje – nove prilike u organizaciji Hrvatske gospodarske komore u hotelu Westin u Zagrebu, 15. lipnja 2023.
Gdje je Hrvatska danas na globalnoj karti u odnosu na druge EU zemlje? Što smo iskoristili nakon desetogodišnjeg članstva u EU, a koje su nam prilike nakon ulaska u Schengen i eurozonu i koje su buduće perspektive hrvatskog izvoza?
Pomoću izvoza do održivog gospodarstva – centralna je tema nadolazeće konferencije Hrvatske gospodarske komore o internacionalizaciji na kojoj će hrvatski izvoznici u dvije panel rasprave podijeliti svoja iskustva i vizije budućeg međunarodnog poslovanja.
Najava konferencije, preliminarni program i prijave dostupni na poveznici HGK.

Prijavite se na Meet4Business AGRA 2023
2023-08-30 08:36
Regionalna razvojna agencija Podravje – Maribor / Enterprise Europe Network, Pomurski sejem d.o.o. te Hrvatska agencija za malo gospodarstvo, inovacije i investicije (HAMAG-BICRO) i TERA TEchnopolis d.o.o. u svojstvu hrvatskih suorganizatora pozivaju Vas na poslovno okupljanje „Meet4Business AGRA 2023“, koje će se održati 30. i 31. kolovoza 2023. u sklopu 61. međunarodnog sajma poljoprivrede i prehrane AGRA 2023 u mjestu Gornjoj Radgona (Slovenija).
Sajam AGRA 2023 promovira će nove proizvode, tehnologije i know-how, a pritom učinkovito koristi sve ono što već imamo na raspolaganju. Bit će to izvrsna prilika za upoznavanje kupaca, razmjenu iskustava na međunarodnom planu i uspostavljanje novih poslovnih kontakata.

TEME
· POLJOPRIVREDNO-PREHRAMBENA TRGOVINA (sastanci s kupcima), · PROIZVODNJA I PRERADA PREHRAMBENIH PROIZVODA, · ORGANSKA PROIZVODNJA I PRERADA HRANE I PIĆA, · PREHRANA I ENERGETSKA SAMODOSTATNOST, · SIGURNOST HRANE, · ZDRAVLJE TLA I REGENERATIVNA POLJOPRIVREDA, · DIGITALIZACIJA, ROBOTIKA I UMJETNA INTELIGENCIJA U POLJOPRIVREDNO -PREHRAMBENOJ INDUSTRIJI.
Cilj okupljanja Meet4Business AGRA 2023 je pokrenuti poslovnu i tehnološku suradnju nudeći unaprijed dogovorene 30-minutne sastanke. Osnova za skupove je online katalog koji sadrži sve profile kompetencija svakog sudionika.
DNEVNI RED
Srijeda, 30. kolovoza 2023., UŽIVO u HALI 5
10:00 – 12:00 Tematska predavanja (na slovenskom jeziku) 12.30 – 17.00 Bilateralni poslovni susreti
Četvrtak, 31. kolovoza 2023., ONLINE
10:00 – 17:00 Bilateralni poslovni sastanci
Sudjelovanje na poslovnim sastancima i tematskim predavanjima je besplatno.
ROKOVI
· 23. kolovoza 2023.: online registracija (unesite svoj profil za suradnju),· 24. kolovoza 2023.: odaberite zanimljive profile i rezervirajte svoj b2b sastanak,
Dodatne informacije:
Vladimir Rudl, vladimir.rudl@rra-podravje.si Boris Pukšič, boris.puksic@rra-podravje.si Željka Ljikar, zeljka@tera.hr

Prijavite se na besplatne radionice koje TERA Tehnopolis organizira u sklopu Festivala održivosti!
2023-09-13 10:03
Sveučilište Josipa Jurja Strossmayera u Osijeku, u suradnji sa Sveučilištem u Splitu, Kulturno-razvojnim centrom Općine Bilje, Fakultetom turizma i ruralnog razvoja u Požegi, Prehrambeno-tehnološkim fakultetom u Osijeku, Odjelom za biologiju Sveučilišta J. J. Strossmayera u Osijeku te tvrtkom TERA Tehnopolis d.o.o., organizira prvi Festival održivosti!
Festival će se održati od 13. do 18. rujna 2023. godine u Osijeku i Bilju, a cilj mu je predstaviti dostignuća akademske zajednice u doprinosu ostvarivanja ciljeva održivog razvoja. Tijekom Festivala održivosti bit će organizirane radionice i predavanja za ciljanu publiku: za učenike osnovnih i srednjih škola, potom za studente, buduće poduzetnike, start-up tvrtke, poduzetnike u kasnijem rastu i razvoju, obiteljska poljoprivredna gospodarstva, inovatore i istraživače.
Cilj Festivala održivosti je povezati svijet znanosti, umjetnosti i užitka!
U sklopu Festivala održivosti, TERA Tehnopolis d.o.o. će održati predavanje “Poticanje inovacija u poljoprivredno-prehrambenom sektoru uz održivost poslovanja”. Cilj događaja je potaknuti sudionike na inovativno razmišljanje te pružanje potrebnih informacija o trenutačno dostupnim EU programima i mogućnostima financiranja. U okviru događaja, jedan od programa koji će biti predstavljen je EIT Food inicijativa te informacije povezane s trenutačno otvorenim EIT Food natječajima. Također, teme koje će biti obuhvaćene jesu digitalizacija ruralnih područja kroz projekt dRural te internacionalizacija poslovanja kroz projekt Enterprise Europe Network (EEN).
Radionica “Sljubljivanje hrane i vina kroz internacionalizaciju i digitalizaciju poslovanja” je namijenjena za vinski sektor. Neke od tema koje će biti obuhvaćene su generiranje ideja, poticanje poduzetničkog razmišljanja, zatim pružanje važnih informacija povezanih s mogućnošću internacionalizacije poslovanja poduzetnika iz vinskog sektora, uz korištenje Enterprise Europe Network baze za poslovnu suradnju i pronalazak inozemnih partnera. Naglasak je na korištenju digitalnih alata u poslovanju te će biti predstavljena virtualna tržnica zdravih proizvoda i usluga koja korisnicima omogućuje izravnu prodaju svojih eko proizvoda, a kupcima kupnju kvalitetnih ekoloških proizvoda.
Na radionici “Mogućnosti financiranja kroz otvorene EU natječaje” bit će prezentirani trenutačno otvoreni EU natječaji, s naglaskom na programe i projekte koje provodi TERA Tehnopolis d.o.o.
Raspored održavanja predavanja i radionica:
1. “Poticanje inovacija u poljoprivredno-prehrambenom sektoru uz održivost poslovanja”:13. rujna 2023. godine, od 9:00 do 10.45 sati. Na radionicu se možete prijaviti OVDJE!
2. “Sljubljivanje hrane i vina kroz internacionalizaciju i digitalizaciju poslovanja”:14. rujna 2023. godine, od 11:00 do 14:00 sati. Na radionicu se možete prijaviti OVDJE!
3. “Mogućnosti financiranja kroz otvorene EU natječaje”:15. rujna 2023. godine, od 11:00 do 12:00 sati. Na radionicu se možete prijaviti OVDJE!
Radionice će se održavati u prostorijama TERA Tehnopolis d.o.o., na adresi Trg Ljudevita Gaja 6 u Osijeku.
Krajnji rok za prijave na radionice je 8. rujna 2023. godine!
Za više informacija nas slobodno možete kontaktirati na adresu e-pošte ured[at]tera[.]hr, telefonom na 031/251-000, osobnim dolaskom na adresu Trg Ljudevita Gaja 6 u Osijeku ili putem naše kontakt forme.

Kako raditi email marketing kampanje koje prodaju
2023-09-14 09:41
Jeste li znali da 74% poduzetnika tvrdi da je email marketing najisplativiji kanal prodaje njihovog proizvoda? I da nekim web trgovcima nosi i preko 30 % ukupnog prihoda? Email marketing nije alat koji služi za jednokratnu i kratkoročnu zaradu, već za povećanje baze potencijalnih kupaca, te poboljšanje odnosa sa stalnim klijentima.
Naučite kako učinkovito koristiti email marketing za povećanje prodaje, ali i povećanje baze lojalnih kupaca.
Nakon kratkog uvoda u email marketing, proći ćete kroz sve korake potrebne za kreiranje uspješnih email kampanji – od prikupljanja baze do provođenja email kampanja te na kraju analize uspješnosti.
Također, upoznat ćete se s najpopularnijim sustavom za slanje newslettera (Mailchimp), koji je besplatan za prvih 2000 kontakata.
Seminar je namijenjen malim i srednjim poduzetnicima koji prodaju usluge ili proizvode.
Više informacija potražite na sljedećoj poveznici.

B2B poslovni razgovori - Connect2Slovenia, Celje
2023-09-14 10:53
Connect2Slovenia je vodeći međunarodni događaj umrežavanja poslovnih subjekata u Sloveniji, koji će se održati 14. rujna 2023. godine, u sklopu Međunarodnog obrtnog i poslovnog sajma u Celju, Slovenija.
Cilj događanja je povezivanje malih i srednjih poduzeća, start-upa i scale-upa koji djeluju u području pametne industrije s potencijalnim poslovnim partnerima iz JIE i Alpe Jadran regije.
Više na poveznici.

FIRST 10 YEARS of promoting innovation
2023-09-15 09:47
We are excited to invite you to a special event celebrating the first 10 years of promoting innovation through a collaborative partnership between STEP RI science and technology park of the University of Rijeka and the U.S. Embassy Zagreb.
Join us for a retrospective and demonstration of the remarkable achievements and influence this partnership has had on the business community and overall ecosystem.
The event will feature an engaging and insightful program, filled with thought-provoking sessions, panel discussions, and success stories. We are thrilled to bring together industry leaders who have been connected to the programs financed by the U.S. Embassy, ensuring an enriching experience for all participants.
Don’t miss this unique opportunity to gain valuable insights, connect with industry leaders, and celebrate a decade of innovation and collaboration. Be sure to mark your calendars and join us for this inspiring event!
Find more information here.

Usudi se stvarati - budi dio međunarodne izložbe inovacija BUDI UZOR/INOVA 2023.!
2023-09-26 09:55
Ostalo je još mjesec dana do početka ovogodišnje međunarodne izložbe BUDI UZOR/INOVA!
Još uvijek se stignete prijaviti, ispitati tržišnu vrijednost svoje inovacije i započeti ili unaprijediti svoje poslovanje!
Rok za prijavu je 30. kolovoza 2023. godine!
Prijavite se OVDJE!
Međunarodna izložba inovacija, prototipova i poslovnih planova BUDI UZOR/INOVA 2023. održava se na Zagrebačkom velesajmu, Kongresna dvorana, Zagreb, Avenija Dubrovnik 15, od 26. do 28. rujna 2023. godine, pod motom “Usudi se stvarati“!
Izložba BUDI UZOR/INOVA je namijenjena znanstvenicima, poduzetnicima, inovatorima i nositeljima poslovnih ideja koji žele ispitati tržišnu vrijednost svoje inovacije i započeti poslovanje.
Dolaskom brojnih stranih delegacija i njihovim izlaganjem, izložba je prigoda za održavanje niza poslovnih razgovora, mjesto za pronalazak partnera, kupca, dobavljača ili djelatnika. Svi sudionici, ali i posjetitelji, imaju priliku povećati svoju konkurentnost i probiti se na domaće i europsko tržište.
Ovim putem vas pozivamo za sudjelovanje na izložbi te predstavljanje vaše inovacije u okviru TERA štanda! Vaša inovacija će biti ocijenjena od strane stručnog žirija te imate priliku ispitati njezinu tržišnu vrijednost, promovirati je u okviru izložbe, pronaći potencijalne partnere, kupce i suradnike.
Posebno bogat program na TERA štandu odvija se drugi dan izložbe, 27. rujna 2023. godine. Od toga izdvajamo sljedeće:
1. Poduzetnička akademija – EIT Food Start-up activity s motom „Mislite na održivost danas, osigurajte budućnost sutra“ – predavanja na različite teme u okviru glavne teme akademije – održivosti. Na Poduzetničku akademiju možete se prijaviti OVDJE! 2. Finale natjecanja u pisanju poslovnih planova BUDI UZOR – pitch prezentacije finalista; 3. Gastro kutak Slavonije i Baranje – izlaganje i prodaja specijaliteta i delicija obiteljskih poljoprivrednih gospodarstava.
Na TERA štandu sva tri dana izložbe očekuje vas:
1. EEN – Sajam poslovnih mogućnosti, internalizacija poslovanja i povezivanje partnera; 2. B2B poslovni susreti u sklopu Enterprise Europe Network; 3. EEN IPR Help Desk – konzultacije za zaštitu intelektualnog vlasništva u suradnji s Državnim zavodom za intelektualno vlasništvo (DZIV); 4. Sveučilišna smotra; 5. Smotra poduzetničko-potpornih institucija; 6. Info-štand TERA projekata.
DODATNA MOGUĆNOST: Umrežite se s ostalim sudionicima!
Iskoristite dodatnu mogućnost sudjelovanja na izložbi te budite dio B2B poslovnih susreta u okviru projekta Enterprise Europe Network (EEN), iskoristite mogućnost pronalaska partnera, kupaca, dobavljača kroz poslovne pregovore temeljem unaprijed dogovorenih sastanaka putem digitalne B2B match platforme. Unaprijed dogovorite sastanke (uživo ili online) sa znanstvenicima, poduzetnicima i/ili inovatorima u cilju međunarodnog povezivanja, ugovaranja partnerstva i sklapanja sporazuma o suradnji na komercijalnoj, istraživačkoj i razvojnoj osnovi.
Prijavite se putem ovog prijavnog obrasca i koristite sve prednosti događaja!
Za više informacija možete nas kontaktirati putem broja telefona 031/251-000 ili e-poštom na uzor@tera.hr
Program izložbe nalazi se OVDJE.
Vidimo se u Zagrebu!

Bespovratna sredstva za financiranje projekata poduzetnika i znanstvenika
2023-10-03 10:00
STEP RI znanstveno-tehnologijski park Sveučilišta u Rijeci kao partner u EEN – Enterprise Europe Networku (Europskoj poduzetničkoj mreži) poziva sve zainteresirane da se prijave na info dan “Bespovratna sredstva za financiranje projekata poduzetnika i znanstvenika”.
Na info danu Marija Sitar, vlasnica tvrtke Calluro d.o.o. i poslovna savjetnica s bogatim iskustvom u osmišljavanju i pripremi projekata sufinanciranih sredstvima Europske unije, sudionicima će dati kratki pregled natječaja u najavi te detaljnije prezentirati natječaje Dokazivanje inovativnog koncepta i Vaučeri za digitalizaciju.
Neven Tamarut, direktor za razvoj poslovanja u STEP RI-ju, upoznat će prisutne s natječajima koje provodi Zaklada FIPRO u suradnji s Primorsko-goranskom županijom i Gradom Rijeka te predstaviti javni poziv Komercijalizacija inovacija.
U drugom dijelu događaja Ana Ćosić Pilepić, voditeljica projekta Enterprise Europe Network, predstavit će prisutnima besplatne usluge koje omogućavaju poduzetnicima i znanstvenicima pristup savjetovanju i mreži potencijalnih partnera za europske projekte.
Ovaj događaj namijenjen je malim i srednjim poduzetnicima i znanstvenicima koji su zainteresirani za mogućnost prijave na nacionalne i europske natječaje.
Prijavite se!
Rok za prijavu je 2. listopada 2023. do 12 sati ili do popunjavanja mjesta.

MARKETPLACE AUSTRIA FOR FOOD & BEVERAGES
2023-10-04 11:50
MARKETPLACE AUSTRIA FOR FOOD & BEVERAGES je jedinstvena prilika za kupce hrane i pića da upoznaju dobavljače i proizvođače u Beču i okuse Austriju! Savezna gospodarska komora Austrije (WKÖ) i Advantage Austria uz potporu EEN-a 4. listopada 2023. u Beču, u prostoru komore, na adresi Wiedner Hauptstraße 63, organiziraju međunarodni B2B događaj za austrijske proizvođače hrane, trgovce na malo i veletrgovce, što je prilika za nabavu novih proizvoda, upoznavanje dobavljača i razmjenu ideja s donositeljima odluka iz cijelog svijeta. Program uključuje organizaciju B2B sastanaka s austrijskim proizvođačima hrane i pića, posjete tvrtkama i obilaske proizvodnih pogone te informativna predavanja o austrijskoj prehrambenoj industriji.
Događaj je namijenjen isključivo kupcima hrane i pića te stručnjacima iz maloprodaje i veleprodaje diljem svijeta. Broj mjesta je ograničen, a za one koji ne mogu putovati u Beč, nude online sastanke.
– Sudjelovanje je besplatno za KUPCE– KUPCI upoznaju austrijske proizvođače hrane i pića– Organizator Advantage Austria za kupce plaća 2 noćenja u hotelu 4*
Prijave su otvorene do 15. rujna, a više informacija dostupno je na linku.
